Veľká cena Abú Zabí

Veľká cena Abú Zabí (Abu Dhabi Grand Prix) je automobilový pretek zaradený do kalendára Majstrovstiev sveta Formuly 1, ktorá sa od roku 2009 koná v hlavnom meste Spojených arabských emirátov – Abú Zabí na okruhu Yas Marina Circuit.

 História 
 Začiatky a vznik podujatia 
Myšlienka usporiadať Veľkú cenu v Abú Zabí vznikla začiatkom 21. storočia, keď sa Spojené arabské emiráty snažili diverzifikovať svoju ekonomiku a budovať imidž krajiny ako centra športu, kultúry a technológií. Po úspechu Veľkej ceny Bahrajnu sa vedenie Formuly 1 a miestna developerská spoločnosť Aldar Properties dohodli na výstavbe úplne nového okruhu.

Projekt bol oficiálne predstavený v roku 2007, pričom trať navrhol renomovaný nemecký architekt Hermann Tilke, známy aj z výstavbou okruhov ako Sepang, Bahrain International Circuit či İstanbul Park. Yas Marina Circuit bol od začiatku koncipovaný ako luxusný motoršportový komplex svetovej triedy, s cieľom spojiť tradíciu Formuly 1 s arabskou pohostinnosťou a moderným dizajnom.

 Prvá Veľká cena (2009) – historický debut 
Premiérové preteky sa konali 1. novembra 2009 ako posledné preteky sezóny. Boli výnimočné hneď v niekoľkých ohľadoch – išlo o prvé denno-nočné preteky v histórii Formuly 1, kde sa štartovalo za denného svetla a cieľ sa dojazdil po západe slnka. Osvetlenie poskytovalo 21 osvetľovacích veží, ktoré zabezpečili rovnomerný jas po celej trati bez tieňov.

Víťazom úvodného ročníka sa stal Sebastian Vettel na monoposte Red Bull, čím potvrdil vzostup svojho tímu. Odvtedy sa Abú Zabí stalo synonymom pre dramatické zakončenie sezóny, ale aj pre technologickú precíznosť.

 Vývoj a význam v kalendári F1 
V nasledujúcich rokoch si Veľká cena Abú Zabí upevnila pozíciu posledných pretekov v kalendári F1. Medzinárodná automobilová federácia (FIA) a organizátori z Yas Marina Circuit udržiavali dlhodobú zmluvu, ktorá garantovala minimálnu účasť pretekov v F1 do roku 2030.

 Modernizácia a úpravy trate 
V roku  prešiel okruh Yas Marina významnou rekonštrukciou s cieľom zlepšiť predbiehanie a spružniť tempo pretekov. Počet zákrut sa znížil z 21 na 16, pričom boli odstránené úzke šikany a spomaľovacie úseky v druhej časti trate. Vďaka týmto zmenám sa priemerná rýchlosť zvýšila o približne 10 km/h a preteky sa stali dynamickejšími.

 Veľké okamihy 
Hoci je Veľká cena Abú Zabí v porovnaní s klasickými pretekmi ako Monako či Veľká Británia relatívne mladá, počas krátkej histórie sa stala dejiskom niekoľkých kľúčových momentov moderných dejín Formuly 1. Práve na okruhu Yas Marina sa rozhodovalo o tituloch, formovalo dedičstvo legiend a rodili sa nové éry.
vľavo|náhľad|Sebastian Vettel počas Veľkej ceny Abú Zabí 2009.
Prvým skutočne pamätným okamihom bol záverečný pretek sezóny , v ktorom sa stretli štyria jazdci s matematickou šancou na titul – Fernando Alonso, Mark Webber, Sebastian Vettel a Lewis Hamilton. Preteky sa začali pod zapadajúcim slnkom, no skončili pod umelým osvetlením a v absolútnom dramatickom duchu. Vettel, ktorý do pretekov vstupoval ako tretí v poradí, predviedol dokonalú jazdu a po strategických chybách Ferrari vyhral nielen preteky, ale aj majstrovský titul. Stal sa tak najmladším majstrom sveta v histórii Formuly 1, vo veku len 23 rokov a 134 dní. 

O štyri roky neskôr, v roku , hostil okruh Yas Marina ďalší dramatický súboj – tentoraz medzi tímovými rivalmi Lewisom Hamiltonom a Nicom Rosbergom z Mercedesu. FIA sa vtedy rozhodla pre experiment s dvojitým bodovaním vo finálových pretekoch, čo malo zvýšiť napätie. Hamilton viedol šampionát, no Rosberg stále mohol titul získať. Hamilton zvládol štart dokonale, ujal sa vedenia a preteky kontroloval od začiatku do konca. Nico Rosberg mal technické problémy s ERS a skončil mimo pódia, čím Hamilton získal svoj druhý titul majstra sveta. Napriek frustrácii Rosberg po pretekoch Hamiltonovi úprimne zablahoželal.

Len o dva roky neskôr, v roku , sa situácia medzi oboma jazdcami zopakovala, no tentoraz s obrátenými úlohami. Hamilton potreboval zvíťaziť a dúfať, že Rosberg skončí nižšie než tretí. V závere pretekov Hamilton vedome spomalil tempo, aby umožnil Vettelovi a Verstappenovi dotiahnuť sa na Rosberga a tým zvýšil šancu, že ho predbehnú. Tím Mercedes mu cez vysielačku opakovane nariaďoval zrýchliť, no Hamilton odmietol poslúchnuť. Napriek taktike Rosberg pozíciu udržal, skončil druhý a stal sa majstrom sveta 2016. 

 Veľká cena Abú Zabí 2021 
náhľad|Pohľad z tribúny na koniec Veľkej ceny Abú Zabí v roku .
Najdramatickejšia udalosť v histórii okruhu prišla v roku . Po sezóne plnej kontroverzií a rivality mali Lewis Hamilton a Max Verstappen pred finálovým pretekom zhodný počet bodov. Išlo o prvý takýto prípad od roku . Hamilton dominoval počas väčšiny pretekov, no po kolízii Nicholasa Latifiho bol nasadený safety car. Riadiaci pretekov Michael Masi následne prijal rozhodnutie, povolil len niektorým jazdcom prebehnúť safety car a obnoviť poradie, čím umožnil Verstappenovi štartovať priamo za Hamiltonom v poslednom kole. Verstappen, s čerstvými pneumatikami, Hamiltona predbehol a získal svoj prvý titul majstra sveta. Dráma, ktorá sa odohrala v týchto záverečných sekundách, vyvolala vlnu protestov a diskusií o pravidlách, no zároveň sa zapísala do histórie ako najkontroverznejšie finále všetkých čias.

 Veľká cena Abú Zabí 2025 
Sezóna 2025 sa takisto zapíše do histórie, v posledných pretekoch sezóny tu bojovali o majstra sveta traja jazdci: Lando Norris, Max Verstappen a Oscar Piastri. Aj napriek víťazstvu Maxa Verstappena, sa z majstrovského titulu tešil Lando Norris, ktorý skončil v celkovom poradí len o dva body pred Maxom Verstappenom.

 Víťazi Veľkej ceny Abú Zabí 

 Opakovaní víťazi (jazdci): 
VíťazstváJazdecRoky5 Lewis Hamilton2011, 2014, 2016, 2018, 2019 Max Verstappen2020, 2021, 2022, 2023, 20253 Sebastian Vettel2009, 2010, 2013Zdroj:

 Opakovaní víťazi (tímy): 
VíťazstváKonštruktérRoky8 Red Bull2009, 2010, 2013, 2020, 2021, 2022, 2023, 20256 Mercedes2014, 2015, 2016, 2017, 2018, 20192 McLaren2011, 2024Zdroj:

 Víťazi jednotlivých ročníkov: 
RokJazdecMonopostČasPole position2009Sebastian VettelRed Bull RB51:34:03,4141:40,948, Lewis Hamilton, McLaren-Mercedes2010Sebastian VettelRed Bull RB61:39:36,8371:39,394, Sebastian Vettel, Red Bull Racing-Renault2011Lewis HamiltonMcLaren MP4-261:37:11,8861:38,481, Sebastian Vettel, Red Bull Racing-Renault2012Kimi RäikkönenLotus E201:45:58,6671:40,630 Lewis Hamilton, McLaren-Mercedes2013Sebastian VettelRed Bull RB91:38:06,1061:39,957, Mark Webber, Red Bull Racing-Renault2014Lewis HamiltonF1 W05 Hybrid1:39:02,6191:40,480, Nico Rosberg, Mercedes2015Nico RosbergF1 W06 Hybrid1:38:30,1751:40,237, Nico Rosberg, Mercedes2016Lewis HamiltonF1 W07 Hybrid1:38:04,0131:38,755, Lewis Hamilton, Mercedes2017Valtteri BottasF1 W08 EQ Power+1:34:14,0621:36,231, Valtteri Bottas, Mercedes2018Lewis HamiltonF1 W09 EQ Power+1:39:40,3821:34,794, Lewis Hamilton, Mercedes2019Lewis HamiltonF1 W10 EQ Power+1:34:05,7151:34,779, Lewis Hamilton, Mercedes2020Max VerstappenRed Bull RB161:36:28,6451:35,246, Max Verstappen, Red Bull Racing-Honda2021Max VerstappenRed Bull RB16B1:30:17,3451:22,109, Max Verstappen, Red Bull Racing-Honda2022Max VerstappenRed Bull RB181:27:45,9141:23,824, Max Verstappen, Red Bull Racing-Honda RBPT2023Max VerstappenRed Bull RB191:27:02,6241:23,445, Max Verstappen, Red Bull Racing-Honda RBPT2024Lando NorrisMcLaren MCL381:26:33,2911:22,595, Lando Norris, McLaren-Mercedes2025Max VerstappenRed Bull RB211:26:07,4691:22,207, Max Verstappen, Red Bull Racing-Honda RBPTZdroj:

 Referencie 

 Literatúra 

Abú Zabí

Kategória:Motoršport v Spojených arabských emirátoch